Unul dintre cei mai mari angajatori din județul Gorj, Artego Târgu Jiu, continuă seria de disponibilizari începută în 2023. Dacă la începutului anului trecut, producătorul de benzi transportoare din cauciuc acvea 650 de angajați, în 2024 va ajunge la doar 500.
Cu un record de 90% din producție fiind exportată în Europa în februarie 2024, către 70 de firme, compania Artego Târgu Jiu este însă afectată de închiderea carierelor miniere din CEO, care înseamnă o cerere mai mică de benzi de cauciuc pentru Complexul Energetic Oltenia.
"Este tot mai greu să acoperim costurile și din păcate apelăm în continuare la astfel de măsuri de reducere a numărului de muncitori. Avem în vedere încă 50 de salariați care să plece, dar să fie oameni care se pensionează sau care să acopere cu perioada de șomaj până să se pensioneze. Nu vrem să rămână nimeni descoperit. Le mai plătim noi perioadele în care rămân descoperiți. Anul trecut am avut profit, deși a fost foarte greu. Lucrăm pentru piața occidentală care este foarte competitivă. Concurăm cu produsele din China, dar avantajul nostru este că ne adaptăm în funcție de ce ne solicită clientul", a declarat Viorel David, directorul Artego Târgu Jiu.
citat de Gazeta de Sud.
Creșterile de prețuri la materiile prime sunt principalul factor pentru decizie, iar compania continuă să investească în cercetare și soluții tehnice, pentru a rămâne competitivă pe piața europeană.